joelniklaus/EU_Wikipedias huggingface dataset:
Bergenin merenkulkumuseo

Bergenin merenkulkumuseo on Norjan Bergenissä sijaitseva vesiliikenteeseen keskittynyt museo. Se on perustettu vuonna 1921 ja on kuulunut Bergenin museoon vuodesta 1927 alkaen. Vuodesta 1962 alkaen museo on toiminut omassa rakennuksessaan, joka on Per Griegin suunnittelema. 

Kokoelmissa on esimerkiksi laivojen malleja, keskiajan laivojen kappaleita, vanhoja karttoja ja lokikirjoja sekä rakennuspiirustuksia 1700- ja 1800-luvuilta. Lisäksi museoon kuuluu arkisto ja kirjasto.

Lähteet

Aiheesta muualla 

 Museon kotisivut  
 Visit Bergen: Bergens Sjøfartsmuseum 

Bergenin rakennukset ja rakennelmat
Bergenin historia
Merenkulkumuseot
Norjan museot
Turvatarkastus

Turvatarkastus on toimenpide, jolla estetään vaarallisten esineiden tai aineiden vieminen kulkuneuvoihin tai laitoksiin, kuten oikeustaloihin tai esimerkiksi eduskuntataloon. Turvatarkastuksia on lentokentillä, matkustajasatamissa, sekä oikeustaloilla. Näillä toimenpiteillä ehkäistään mahdollisten vahingoittavien esineiden tai aineiden kuljetus esimerkiksi lentokoneisiin, mikä on käynyt entistä tärkeämmäksi esimerkiksi syyskuun 11. päivän iskujen ja Oulun lentokonekaappauksen jälkeen.

Lentoasemien turvatarkastusprosessi 

Lento­asemilla turvatarkastus, samoin kuin ulkomaanlennoille lähdettäessä myös passitarkastus, suoritetaan ennen kuin matkustaja päästetään transit-halliin. Ensimmäiseksi saapuva matkustaja riisuu päällys­takkinsa, jos hänellä sellainen on, ja laittaa irtaimet metalliesineet kuten matkapuhelimen, rannekellon, kolikot, lompakon ja avaimet koriin, etteivät ne aiheuta hälytyksiä. Kaikki käsimatkatavarat asetetaan hihnalle, joka vie ne läpivalaisukoneen läpi. Jos lentomatkustajalla on mukanaan kannettava tietokone tai tablettitietokone, hänen on otettava ne esille ja mahdollinen tietokonelaukku erikseen. Näin varmistetaan, että mahdollisesti tietokonelaukun ja itse tietokoneen väliin ei ole piilotettu mitään. Nesteiden tuominen lentokoneen matkustamoon on kiellettyä, paitsi enintään 100 millilitran pulloissa, jotka ovat yhden litran vetoisessa uudelleensuljettavassa muovipussissa. Muovipussi sisältöineen on pyydettäessä esitettävä turvatarkastajalle. Nesterajoitukset eivät koske lääkkeitä tai vauvanruokaa. Matkustajalta kysytään myös passi ja lähtöselvityksessä annettava tarkastuskortti. Tällä estetään lentojen ulkopuolisten henkilöiden pääsy lähtöalueelle. Kun matkustaja on valmis, hän kävelee metallinpaljastusportin läpi. Jos laite havaitsee jotain epäilyttävää, se hälyttää ja turvatarkastaja tutkii matkustajan. Tämä tapahtuu niin, että matkustaja nostaa kädet sivulle, ja turvatarkastaja tutkii hänet joko metallin­paljastimella tai käsin hansikkaat kädessä. Jos mitään ei löydy, matkustaja saa ottaa tavaransa ja lähteä kohti lähtöaulaa odottamaan lentoaan. Jos matkustajalta löytyy vaarallisia esineitä tai aineita, häneltä voidaan evätä pääsy lennolle.

Turvallisuus
WJK Juniorit

WJK-juniorit ry (WJK) on varkautelainen juniorijalkapalloiluun keskittyvä seura.

WJK-juniorit perustettiin vuonna 2001 WP-35 ry:n ja WTP ry:n jalkapallojunioreiden fuusiossa. WJK:ssa jalkapalloilee noin kolmesataa 4–17-vuotiasta tyttöä ja poikaa. Seura kuuluu Suomen Palloliiton Itä-Suomen Piiriin.

WJK:n sisarseura Warkaus JK ry toimii miesten ja ikämiesjalkapallon parissa.

Aiheesta muualla 
WJK:n kotisivut
Warkaus JK
SPL Itä-Suomi

WJK
Varkautelaiset urheiluseurat
Vuonna 2001 perustetut urheiluseurat
Ernamo

Ernamo voi tarkoittaa:
Timo Ernamo, kustantaja
Tuija Ernamo, näyttelijä.
Rajakumpu

Rajakumpu (ruots. Råkulla) on kunnanosa Kirkkonummella. Alue koostuu pienkerrostaloista ja rivitaloista. Alue on suunnattu pääasiassa ikäihmisten asuinalueeksi. Rajakumpu sijaitsee aivan Kirkkonummen keskustan kupeessa, pohjoispuolella kuntakeskusta. Rajakummussa sijaitsee Kirkkonummen Palvelutalo, joka avattiin vuonna 1991. Vuonna 2009 avattiin Rajakumpuun hoivakoti Lehmuskartano, jossa on tilaa noin 60 asukkaalle.

Palveluita 
Rajakummusta on vajaa kilometri Kirkkonummen ydinkeskustaan (esimerkiksi rautatieasemalle). Lisäksi lähempänä Rajakumpua palvelee useampi pizzeria, kukkakauppa, kioski ja parturi-kampaamo. Rajakummusta pohjoiseen päin mentäessä palvelee Sale-lähikauppa. Rajakummun vieressä sijaitsee Kirkkonummen uusi hautausmaa sekä seurakuntatalo.

 Hoivakoti Lehmuskartano: Piippolanrinne 1, 02400 Kirkkonummi
 Kirkkonummen Palvelutalo: Rajakuja 3, 02400 Kirkkonummi
 Seurakuntatalo: Seurakunnantie 1, 02400 Kirkkonummi

Lähteet 
 Kirkkonummen Palvelutalon kotisivut
 Hoivakoti Lehmuskartanon kotisivut
 Kirkkonummen suomalaisen seurakunnan kotisivut

Kirkkonummen kylät
Börje

Börje on miehen etunimi, alun perin ruotsalainen muunnos Birgeristä, jonka nimipäivä on Birgerin kanssa samana päivänä suomenruotsalaisessa nimipäiväkalenterissa 17. kesäkuuta. Börjen nimipäivä oli samana päivänä Luulajan suomenkielisessä kalenterissa vuosina 1901–1918.

Digi- ja väestötietoviraston nimipalvelun mukaan Suomessa Börje-nimen on vuoden 2019 loppuun mennessä saanut 2796 henkilöä, joista suurin osa on syntynyt vuosien 1920 ja 1960 välisenä aikana.

Tunnettuja Börjejä 
 Börje Backström, suomalainen kenraaliluutnantti
 Börje Brotell, suomalainen Waffen-SS -sotilas ja panssarintuhooja
 Börje Colliander, suomenruotsalainen kirjailija
 Börje Degerman, suomalainen insinööri, yritysjohtaja, talousneuvos ja teollisuusneuvos
 Börje Forsberg, ruotsalainen musiikkituottaja
 Börje Forsström, suomalainen diplomi-insinööri, toimitusjohtaja ja vuorineuvos
 Börje Grönroos, suomalainen nyrkkeilijä ja yleisurheilija
 Börje Gunnarson, suomalainen esseisti
 Börje Hellen, suomalainen kuvaaja
 Börje Herrmann, suomalainen jalkapalloilija
 Börje Hielm, suomalainen liikennelentäjä ja lentokapteeni
 Börje Karvonen, suomalainen nyrkkeilijä
 Börje Kuhlbäck, suomalainen lääkäri ja professori
 Börje Lampenius, suomalainen teatteriohjaaja, näyttelijä ja laulaja
 Börje Larsson, ruotsalainen elokuvantekijä
 Börje Nygård, suomalainen jalkapallovalmentaja
 Börje Bernhard Rajalin, suomalainen taidekäsityöläinen
 Börje Salming, ruotsalainen jääkiekkoilija
 Börje Strand, suomalainen pikajuoksija
 Börje Strandvall, suomalainen pikajuoksija
 Börje Söderström, suomalainen jääkärieverstiluutnantti
 Börje Vähämäki, Suomen tutkimuksen emeritusprofessori Kanadassa
 Börje Wretman, ruotsalainen nyrkkeilijä.

Lähteet 

Etunimet

da:Børge
no:Børge
nn:Børge
S/G/V

S/G/V on kolmen suomalaisen metalliyhtyeen SaraLeen, Gotham O.D:n sekä Velvetcutin split-albumi. Se on julkaistu vuonna 2007 levymerkillä Firebox Records.

Kappaleet 
SaraLee

Gotham O.D

Velvetcut

Aiheesta muualla 
 

Vuoden 2007 split-albumit
SaraLeen albumit
Gotham O.D:n albumit
Suomalaiset metallialbumit
Sundsberg

Sundsberg on kylä ja asuinalue Kirkkonummella. Se sijaitsee Kehä III:n varrella, Espoonlahden länsirannalla lähellä Masalaa.

Palvelut 
Sundsbergin palveluita ovat Kartanonrannan koulu- ja päiväkoti, jotka valmistuivat vuonna 2009. Lisäksi Sundsbergissä on kolme yksityistä päiväkotia sekä kuntosali. Alueelta löytyy myös pieni uimaranta, luontopolku, ulkoliikuntapaikka ja koirapuisto. Masalan keskustaan on matkaa vajaa pari kilometriä, ja sieltä löytyy kaksi elintarvikeliikettä, posti, parturi-kampaamo, apteekki, kaksi ravintolaa, kaksi pizzeriaa, sisäliikuntahalli, kuntosali, keilahalli (sisäliikuntahallin yhteydessä), kirjasto, terveyskeskus, hammashoitola, neuvola, nuorisotilat, Masalan nuorisoteatteri, Masalan kirkko, Nissnikun koulu ja Masalan koulu. Vuonna 2019 Sundsbergissa avattiin K-market Kartanonranta.

Liikenneyhteydet 
Moottoritien valmistuminen 2013 välillä Kivenlahti–Kirkkonummi toi paremmat liikenneyhteydet muun muassa Helsinkiin, jonne on matkaa Sundsbergistä noin 25 kilometriä. Helsinki-Vantaan lentoasemalle on matkaa Kehä III:a pitkin noin 35 kilometriä. Kirkkonummen keskustaan on matkaa noin 9 kilometriä, ja Espoonlahteen 6 kilometriä.

Masalan rautatieasemalle on matkaa Sundsbergistä noin 2 kilometriä. Lisäksi linja-autot kulkevat usein Sundsbergin edustalla. Masalan rautatieaseman vieressä on taksitolppa.

Väestö 
Vuonna 2015 Sundsbergissä asui 1 576 ihmistä. Lisärakentamisen myötä asukasmäärä on jatkuvassa kasvussa.

Tilastokeskuksen postinumeroalueittaisten tietojen mukaan Sundsbergin asukkaista 57,4 prosenttia kuului  ylimpään tuloluokkaan vuonna 2016. Osuus oli kaikista Suomen postinumeroalueista suurin.

Muuta 
Sundsbergissä on aktiivinen asukasyhdistys ja paljon paikallisten asukkaiden toimintaa, muun muassa jokavuotiset kesäjuhlat ja lahjoituksilla kustannettava ammattilaistason ilotulitus uudenvuodenaattona. Asukasyhdistys vuokraa myös rantasaunaa ja kasvimaapalstoja sekä järjestää liikuntavuoroja. 

Sundsberg oli Suomen neljänneksi paras asuinalue Tekesin järjestämässä kilpailussa vuonna 2009.

Lähteet 

Sundsbergin kylän kotisivut 

Kirkkonummen kylät
Deform in Torture


Deform in Torture on suomalaisen death metal -yhtyeen Scent of Fleshin kolmas studioalbumi. Se julkaistiin vuonna 2007 levymerkillä Firebox Records.

Albumi on yhtyeen ensimmäinen ilman laulaja Niko Ahokasta, jonka paikan otti Matti Viisainen.

Kappaleet 
Kaikki kappaleet sanoittanut Matti Viisainen.

Kokoonpano 
 Matti Viisainen – laulu, kitara, kansitaide
 Aleksi Susi – kitara
 Samu Viisainen – basso
 Antti Suikkanen – rummut

Tuotanto 
 KK – äänittäjä
 Mika Jussila – masteroija
 Miitri Aaltonen – äänittäjä, miksaaja

Arvostelut 
 Desibeli.net: 
 Imperiumi.net: 
 Maelstromzine: 8.5/10

Lähteet

Aiheesta muualla 
 

Vuoden 2007 albumit
Scent of Fleshin albumit
Darkness Between

Darkness Between on suomalaisen goottimetallin yhtyeen SaraLeen ensimmäinen studioalbumi. Se julkaistiin vuonna 2006 levymerkillä Firebox Records.

Albumilta julkaistiin single "Dance", joka sijoittui Suomen virallisen singlelistan sijalle 16.

Kappaleet 
Kaikki kappaleet säveltänyt ja sanoittanut Joonas sekä sovittanut SaraLee, ellei toisin mainittu.

Kokoonpano 
 Joonas – laulu
 Juha – kitara, taustalaulu
 Kimberly – kitara
 Saurus – basso
 Clansman – rummut
 Arzka – kosketinsoitin
 Anne Kovanen – laulu, kosketinsoitin

Muut tekijät 
 Arttu Sarvanne – tuottaja, äänittäjä, miksaaja
 Minerva Pappi – masteroija
 Jukka Korhonen – valokuvat
 KDRT – grafiikka

Arvostelut 
 Maelstromzine.com: 
 Sea of Tranquility:

Lähteet

Aiheesta muualla 
 

Vuoden 2006 esikoisalbumit
SaraLeen albumit
Arttu Sarvanteen tuottamat albumit
Kirkkolaakso

Kirkkolaakso (ruots. Kyrkdalen) on kunnanosa Kirkkonummella. Kirkkolaakso on käytännössä vain osa Kirkkonummen keskustaa, mutta alue on nimetty Kirkkolaaksoksi, sillä sen omistaa Kirkkonummen suomalainen seurakunta.

Alueen kehitys 

Kirkkolaakson alue oli pitkään viljapeltoa, kunnes alkuvuonna 2008 alettiin rakentaa Kirkkonummen ensimmäistä K-Citymarketia. Kauppakeskus Kirsikka avattiin 15. lokakuuta 2009. Kirkkolaaksossa on myös Suomen 18:nneksi paras ravintola 2012, Bistro O Mat, joka avattiin kesällä 2010.

Kirkkolaaksoon nousee paljon moderneja kerrostaloja. Varte Oy rakennuttaa K-Citymarketin viereen neljä pistetaloa, jotka sijoittuvat aivan Jolkbyjoen viereen. Ensimmäinen valmistui kesällä 2011, ja viimeinen valmistuu arvion mukaan huhtikuussa 2014. Yhteensä Varten rakentamat talot kattavat 106 asuntoa. NCC rakennutti keskelle Kirkkolaaksoa suurehkon kerrostalon, joka kattaa 52 asuntoa. Lisäksi kaavoituksessa on merkitty vielä kaksi pistetaloa Kirkkonummentien varteen ja yksi pistetalo Vanhan Rantatien varteen.

Kirkkolaaksossa Kauppakeskus Kirsikan edustalla oleva Limnellin aukio kehitetään mahdollisesti ilta-toriksi.

Palvelut 
Kirkkolaakso sijaitsee Kirkkonummen keskustassa, jossa on useita kouluja, lukio, lukuisia kauppoja, apteekkeja, ravintoloita, baareja, kahviloita, pankkeja, huoltoasemia, terveyskeskus, posti, jäähalli, jalkapallokenttä, yleisurheilukenttä, kirjasto, kunnantalo, poliisiasema, pelastuslaitos, rautatieasema, linja-autoasema, taksiasema sekä kirkko ja kaksi hautausmaata. Keskustassa on myös kaksi pysäköintilaitosta sekä maapaikoitusta.

Kirkkolaaksossa on myös lenkkeilyrata sekä lasten leikkikenttiä.

Lähteet 
 Varte Oy:n kotisivut
 Kauppakeskus Kirsikan kotisivut
 Bistro O Matin kotisivut

Viitteet

Kirkkonummen kylät
Remorses to Remember

Remorses to Remember on suomalaisen progressiivisen metallin yhtyeen Pressure Pointsin ensimmäinen studioalbumi. Se julkaistiin vuonna 2010 levymerkillä Firebox Records.

Kappaleet

Kokoonpano 
 Kari Olli – laulu, kitara
 Juho Suortti – kitara
 Janne Parikka – basso
 Vili Auvinen – rummut
 Veli-Matti "Wellu" Kyllönen – kosketinsoitin

+

 Eikind – puhdas laulu (kappale ”Edge of Endurance”)

Tuotanto 
 Juho Räihä – äänittäjä, miksaaja
 Svante Forsbäck – masteroija
 Jussi Eerola – valokuvat
 Olli-Pekka Lappalainen – grafiikka

Arvostelut 
 Chronicles of Chaos: 6/10
 Imperiumi.net: 9+/10
 Keskisuomalainen: positiivinen
 Sea of Tranquility:

Lähteet 

Vuoden 2010 esikoisalbumit
Suomalaiset progressiiviset metallialbumit
Loorents Hertsi

Lauri Loorents Hertsi (s. 13. marraskuuta 1992, Helsinki) on suomalainen jalkapalloilija, joka pelaa laitahyökkääjänä Veikkausliigan FC Lahdessa. Hertsi aloitti Veikkausliigassa kaudella 2013 FC Lahden joukkueessa. Hän pelasi 200. liigaottelunsa heinäkuussa 2022.

Seurajoukkueet 
Hertsin pelaajaura aikuisten tasolla alkoi kaudella 2010, kun hän nousi Veikkausliigassa pelanneen FC Lahden pelaajarinkiin. Ensimmäiset sarjaottelut FC Lahden paidassa Hertsi pelasi kaudella 2011 Ykkösessä. Hertsi siirtyi kaudeksi 2012 Ykkösessä pelanneen FC Hämeenlinnan joukkueeseen. Hertsi pelasi kaudella 2012 yhteensä 20 Ykkösen ottelua.

Hertsi palasi takaisin FC Lahteen kaudeksi 2013. Hertsi debytoi Veikkausliigassa 21. huhtikuuta 2013 ottelussa RoPS–FC Lahti. Hertsi pelasi kaudella 2013 yhteensä 25 liigaottelua ja teki niissä viisi maalia. FC Lahti oli Veikkausliigassa viides. Hertsi jatkoi FC Lahden riveissä kaudella 2014, jolloin liigaotteluita kertyi 31 ja maaleja neljä. FC Lahti oli kaudella 2014 Veikkausliigassa kolmas.

Hertsi siirtyi kaudeksi 2015 VPS:n riveihin. Hertsi pelasi yhteensä 22 liigaottelua, ja VPS oli kaudella 2015 Veikkausliigassa kymmenes. Hän debytoi VPS:n riveissä myös Eurooppa-liigan karsinnoissa kaudella 2015–16. Hertsi jatkoi VPS:n paidassa kaudella 2016, jolloin hän pelasi yhteensä 25 liigaottelua. VPS oli kaudella 2016 Veikkausliigassa neljäs.

Hertsi palasi toistamiseen FC Lahteen kaudeksi 2017. Hertsi pelasi kaudella 2017 kaikki FC Lahden 33 liigaottelua ja teki niissä kolme maalia. FC Lahti oli kaudella 2017 Veikkausliigassa neljäs. Hertsi jatkoi FC Lahdessa kaudella 2018, jolloin hän pelasi yhteensä 28 liigaottelua. Hän pelasi myös kahdessa Eurooppa-liigan karsintojen ottelussa. FC Lahti oli kaudella 2018 Veikkausliigassa kahdeksas.

Hertsi siirtyi kaudeksi 2019 Ykkösen AC Ouluun. Hän pelasi kaudella 2019 yhteensä 24 Ykkösen ottelua ja teki niissä kolme maalia. Kaudella 2020 Hertsi pelasi yhteensä 19 ottelua ja teki viisi maalia, kun AC Oulu voitti Ykkösen ja nousi Veikkausliigaan.

Hertsi palasi kahden vuoden jälkeen takaisin FC Lahteen kaudeksi 2021.

Maajoukkue 
Hertsi debytoi ikäluokkansa (1992) maajoukkueessa 17-vuotiaana 12. maaliskuuta 2010 Tammelassa pelatussa ottelussa Suomi–Viro. Hän pelasi oman ikäluokkansa maajoukkueessa kolme ottelua.

Alle 21-vuotiaiden maajoukkueessa Hertsi debytoi 20-vuotiaana 14. elokuuta 2013 Bangorissa pelatussa ottelussa EM-karsintaottelussa Wales–Suomi. Hertsi kuului Suomen miehistöön vuoden 2015 alle 21-vuotiaiden EM-kisojen karsintaotteluissa. Hän pelasi viisi nuorten maaottelua.

Lähteet

Aiheesta muualla 

 Loorents Hertsi Palloliiton sivuilla
 Loorents Hertsi Veikkausliigan sivuilla
 Loorents Hertsi Soccerwayn sivuilla

Suomalaiset jalkapalloilijat
Vuonna 1992 syntyneet
Elävät henkilöt
Coraline Thomas Hugue

Coraline Thomas Hugue (s. 11. maaliskuuta 1984 Embrun) on ranskalainen maastohiihtäjä.

Maailmancupissa Hugue kilpaili ensimmäisen kerran Nové Městossa tammikuussa 2005. Ensimmäiset maailmancupin pisteensä hän saavutti vuotta myöhemmin Oberstdorfissa oltuaan takaa-ajossa 27:s. Parhaimmillaan hän on sijoittunut maailmancupissa kymmenenneksi Lahden 10 kilometrin vapaan hiihtotavan kilpailussa maaliskuussa 2014. Tour de Skin prologilla Oberstdorfissa tammikuussa 2015 hän sijoittui yhdeksänneksi.

Liberecin MM-kilpailuissa 2009 Hugue sijoittui 30 kilometrin vapaan hiihtotavan kilpailussa 14:nneksi ja viestissä kahdeksanneksi. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa ja parisprintissä kymmenenneksi sekä viestissä kuudenneksi. Sotšin olympialaisissa 2014 hän oli 30 kilometrin vapaan hiihtotavan yhteislähtökilpailussa seitsemäs ja Ranskan viestijoukkueen jäsenenä neljäs.

Falunin MM-kilpailuissa 2015 Hugue sijoittui 10 kilometrin vapaan hiihtotavan kilpailussa 12:nneksi, parisprintissä Célia Aymonierin kanssa kuudenneksi ja viestissä kahdeksanneksi. Pyeongchangin olympialaisissa 2018 hän oli 10 kilometrin vapaan hiihtotavan kilpailussa 14:s, vapaan hiihtotavan parisprintissä kahdeksas ja viestissä kahdestoista.

Lähteet

Aiheesta muualla 
Coraline Thomas Huguen kotisivut

Ranskalaiset maastohiihtäjät
Vuonna 1984 syntyneet
Elävät henkilöt
Corrupt to the Core


Corrupt to the Core on suomalaisen metalliyhtyeen Grendelin kolmas studioalbumi. Se julkaistiin omakustanteena vuonna 2011.

Kappaleet

Kokoonpano 
 Mikko Virtanen – laulu, kansitaide
 Mika Kivi – kitara
 Jussi Kraft – kitara
 Kari Martikainen – basso
 Jarkko Piipari – rummut
 Juha Terrilä – kosketinsoitin

+

 Jukka Pihlajaniemi – muu murinalaulu

Tuotanto 
 Nino Laurenne – äänittäjä, miksaaja
 Svante Forsbäck – masteroija

Arvostelut 
 Kaaoszine.fi: 7/10
 Lammaszine: ristiriitainen

Lähteet

Aiheesta muualla 
 

Vuoden 2011 albumit
Grendelin albumit
Nino Laurennen tuottamat albumit
Voices of the Dawn

Voices of the Dawn on suomalaisen metalliyhtye Grendelin EP-levy, joka julkaistiin omakustanteena vuonna 2012.

Kappaleet

Kokoonpano 
 Mikko Virtanen – laulu, kansitaide
 Mika Kivi – kitara
 Jussi Kraft – kitara, äänittäjä, miksaaja
 Jarkko Piipari – rummut
 Juha Terrilä – kosketinsoitin

Vieraileva muusikko 
 Tommi Hartikainen – basso

Arvostelut 
 Inferno: positiivinen

Lähteet

Aiheesta muualla 
 

Vuoden 2012 EP:t
Grendelin albumit
In Darkness Comes Beauty

In Darkness Comes Beauty on suomalaisen goottimetallin yhtyeen Dark the Sunsin ensimmäinen studioalbumi. Se julkaistiin vuonna 2007 levymerkillä Firebox Records.

Kappaleet

Kokoonpano 
 Mikko Ojala – laulu, kitara
 Inka Tuomaala – basso, grafiikka
 Markus Lehtinen – rummut
 Juha Kokkonen – kosketinsoitin, äänittäjä

Muut tekijät 
 Arttu Sarvanne – tuottaja, äänittäjä, miksaaja
 Mika Jussila – masteroija
 Jari Kuskelin – valokuvat

Lähteet

Aiheesta muualla 
 
 In Darkness Comes Beauty discogs.com -sivustolla

Vuoden 2007 esikoisalbumit
Dark the Sunsin albumit
Arttu Sarvanteen tuottamat albumit
Radio Classic

Radio Classic on Tampereelta käsin toimiva valtakunnallinen radiokanava, joka aloitti lähetyksensä marraskuussa 2012. Classic on Suomen ainoa ympäri vuorokauden klassista musiikkia lähettävä kaupallinen kanava. Aseman ydinkohderyhmä ovat yli 35-vuotiaat. Kanavan toimilupa on voimassa vuoteen 2030 saakka.  Joulukuussa 2020 kuuluvuusalue laajeni Hyvinkäälle, Jyväskylään, Raaseporiin, Seinäjoelle, Ulvilaan ja Valkeakoskelle.

Vuodenvaihteessa 2020–2021 MTV alkoi tuottamaan uutislähetyksiä Radio Classicille.

Samalla taajuudella ovat toiminut Rondo FM, Rondo Classic ja Classic FM. Ennen Rondoa samalla taajuudella toimi vuoteen 2009 saakka Metroradio Finlandin omistama Classic Radio, joka menetti toimilupansa omistajanvaihdoksen myötä.

Historia 
Kanavan perusti Classicus Oy nimellä Rondo FM maaliskuussa 2010. Vuoden 2011 alussa kanava aloitti yhteistyön Radio Dein kanssa ja loppuvuodesta se vaihtoi nimensä Rondo Classiciksi.

Vuodesta 2010 kanavan on omistanut Kuunappi Oy, joka on kiinalaisen Global Broadcasting Media Consultation Co Ltd:n (GBMC) ja FutuVision Holding Oy:n muodostama yhteisyritys. Omistajanvaihdoksen yhteydessä kanavan nimeksi tuli Classic. FutuVision-yhtiöiden toimitusjohtaja on Yinong Zhao. Yhtiöryhmän mukaan sen tavoitteena on edistää kommunikaatiota Kiinan ja muun maailman välillä. Lokakuussa 2019 Helsingin Sanomat uutisoi toimitusjohtaja Zhaon olevan epäiltynä törkeistä veropetoksista liittyen yhtiön toimintaan.

Bauer Media osti alkuvuonna 2020 Radio Classicin.

Kuuluvuusalueet 
 Helsinki 92,9 MHz
 Hyvinkää 103,4 MHz
 Hämeenlinna 88,1 MHz
 Jyväskylä 96,2 MHz
 Kuopio 94,8 MHz
 Lahti 107,4 MHz
 Oulu 99,6 MHz
 Raasepori 104,3 MHz
 Seinäjoki 107,4 MHz
 Tampere 92,2 MHz
 Turku 106,8 MHz
 Ulvila 104,8 MHz
 Valkeakoski 90,3 MHz

Lähteet

Aiheesta muualla
 Radio Classicin verkkosivut

Suomalaiset radioasemat
Tampereen media
Osebergin laiva

Osebergin laiva on viikinkiaikainen laiva, joka löydettiin vuonna 1903 suuresta norjalaisesta hautakummusta Osebergin tilalta Vestfoldin läänissä, suoraan Tønsbergista pohjoiseen Oslovuonon länsirannalla. Löytö kaivettiin esille vuosina 1904–1905 Gabriel Gustafsonin ja Haakon Sheteligin johdolla ja vietiin Osloon konservoitavaksi.

Hautakumpu 
Hautakummun halkaisija on 40 metriä ja korkeus 6,5 metriä. Vuonna 2002 huomattiin, että vain perä ja hautakammio ovat olleet peitettyinä alusta alkaen ja että hauta on ollut jonkin aikaa puoliksi auki ennen kuin se peitettiin kokonaan. Syy laivan säilymiseen niin hyvässä kunnossa on savipitoinen maa, joka on luonut happiköyhät olosuhteet. Tämän lisäksi laivaa on peittänyt 100 kuutiometriä kiviä, jotka on peitetty ruohoturpeella. Vuosirengasajoituksella hautakummusta löydetty puumateriaali osoittaa laivan rakennetun vuonna 820 ja haudan suljetun vuonna 834.

On esitetty että haudassa olisi ollut miehen ruumis, mutta että se olisi ryöstetty jossain vaiheessa. Viikingeillä oli uskomus, että vallanpitäjän luilla voi saada itselleen voimaa. Vendelin venehaudoista on ryöstetty samalla tavalla juuri luut.

Laiva 
Laiva on 21,5 metriä pitkä ja 5,1 metriä leveä. Koostaan huolimatta laiva on keskikohdaltaan vain 1,6 metriä korkea, joten sitä ei ole voitu käyttää avomerellä. Runsas koristelu viittaa siihen, että laivalla on ollut jokin erikoiskäyttö.

Katso myös 
 Muita venehautoja Øst- ja Vestfoldista: Tunen venehauta ja Gokstadin laiva.

Kirjallisuutta
 Arwill-Nordbladh, E. Genuskonstruktioner i nordisk vikingatid förr och nu. Göteborg 1998.
 Christensen, A.E. & Ingstad, A.S. & Myhre, B.: Osebergdronningens grav. Vår arkeologiske nasjonalskatt i nytt lys. Oslo 1992.
 Gansum, Terje: Fra jord til handling. Plats och praxis – studier i nordisk förkristen ritual. Falun 2002.

Lähteet

Aiheesta muualla 
 Fornvännen: vuosi 2005 sivu 115
 SPOR: 1989 nro 2
 Stylegar, Frans-Arne H.: Fra Avaldsnes til Oseberg, Viking, 2009

Museolaivat
Viikinkilaivat
Muinaishaudat
Tønsberg
All Ends in Silence


All Ends in Silence on suomalaisen gootti/doom metalin yhtyeen Dark the Sunsin toinen studioalbumi. Se julkaistiin vuonna 2009 levymerkillä Firebox Records.

Albumilta julkaistiin singlenä kappale ”The Dead End”, joka nousi Suomen virallisen singlelistan sijalle 16.

Kappaleet

Kokoonpano 
 Mikko Ojala – laulu, kitara
 Inka Tuomaala – laulu, basso, kansitaide, valokuvat
 Juha Kokkonen – kitara, äänittäjä
 Eino Kauppila – rummut
 Pinja Haikala – syntetisaattori

Vieraileva muusikko 
 Eliisa Tuomanen – taustalaulu

Tuotanto 
 Arttu Sarvanne – äänittäjä, miksaaja
 Mika Jussila – masteroija
 Visa Kaakkuriniemi – valokuvat

Arvostelut 
 Hifimaailma: positiivinen
 Imperiumi.net: 6+/10
 Metalreviews.com: 68/100

Lähteet

Aiheesta muualla 
 

Vuoden 2009 albumit
Dark the Sunsin albumit
The Dead End


The Dead End on suomalaisen goottimetallin yhtyeen Dark the Sunsin EP-levy. Se julkaistiin vuonna 2008 levymerkillä Firebox Records. Se debytoi Suomen virallisen singlelistan sijalla 16.

Kappaleet

Kokoonpano 
 Juha Kokkonen – syntetisaattori, äänittäjä
 Inka Tuomaala – laulu, basso, kansitaide
 Mikko Ojala – laulu, kitara
 Eino Kauppila – rummut

Vierailevat muusikot 
 Tuomas Saukkonen – laulu
 Eliisa Tuomanen – taustalaulu (kappaleet 1 & 2)

Tuotanto 
 Arttu Sarvanne – tuottaja, äänittäjä, miksaaja
 Mika Jussila – masteroija

Arvostelut 
 Imperiumi.net:

Lähteet

Aiheesta muualla 
 
 The Dead End discogs.com -sivustolla

Vuoden 2008 EP:t
Dark the Sunsin albumit
Arttu Sarvanteen tuottamat albumit
Sleepwalking in a Nightmare

Sleepwalking in a Nightmare on suomalaisen goottimetallin yhtyeen Dark the Sunsin kolmas ja viimeiseksi jäänyt studioalbumi ennen yhtyeen hajoamista alkuvuonna 2013. Albumi julkaistiin vuonna 2010 levymerkillä Firebox Records.

Kappaleet

Kokoonpano 
Yhtye
 Mikko Ojala – laulu, kitara
 Inka Tuomaala – basso, syntetisaattori, kansikuva
 Joonas Paananen – kitara
 Markus Lehtinen – rummut

Vierailevat muusikot
 Harri Kauppinen – laulu (kappaleet 2, 3 & 8), kertoja
 Eliisa Tuomanen – klarinetti, taustalaulu
 Anne Hämäläinen – viulu

Tuotanto
 Arttu Sarvanne – äänittäjä, miksaaja
 Teemu Liekkala – äänittäjä
 Mika Jussila – masteroija

Arvostelut 
 Metal.de: 5/10

Lähteet

Aiheesta muualla 
 
 Sleepwalking in a Nightmare discogs.com -sivustolla

Vuoden 2010 albumit
Dark the Sunsin albumit
Nokia 105

Nokia 105 on Nokian toukokuussa 2013 esittelemä matkapuhelin.

Nokia 105 (2015) 

Nokia 105 on Microsoft Mobilen kesäkuussa 2015 esittelemä matkapuhelin.

Puhelimesta on kaksi versiota, Nokia 105 yhdellä SIM-korttipaikalla ja Nokia 105 Dual SIM, jossa paikkoja on kaksi.

Puhelimessa on 1,4 tuuman LCD-näyttö ja Nokia Series 30+ -käyttöjärjestelmä.

Nokia 105 (2017) 

Nokia 105 on suomalaisen HMD Globalin heinäkuussa 2017 julkaisema matkapuhelin. Puhelimessa on 1,4 tuuman LCD-näyttö, VGA-kamera ja Nokia Series 30+ -käyttöjärjestelmä.  Värivaihtoehtoina ovat musta, sininen ja valkoinen.

Nokia 105 (2019) 

Nokia 105 on suomalaisen HMD Globalin heinäkuussa 2019 julkaisema matkapuhelin.

Lähteet 

105
105
Vuoden 2013 matkapuhelimet
Vuoden 2015 matkapuhelimet
Vuoden 2017 matkapuhelimet
Vuoden 2019 matkapuhelimet
Series 30+ -pohjaiset laitteet
Munkinmäki

Munkinmäki (ruots. Munkkulla) on kunnanosa Kirkkonummella. Sillä on pitkät perinteet kunnan historiassa. Munkinmäki sijaitsee Kirkkonummen keskustan välittömässä läheisyydessä eteläpuolella. Munkinmäessä on suuri osa keskustan palveluista.

Historiaa 
Munkinmäessä sijaitsi Munkkullan kartano, joka tuhoutui tulipalossa vuonna 1989. Syytä palon syttymiseen ei ole saatu selville. Munkinmäen nimi juontaa juurensa luostariin, joka alueella on aikoinaan ollut. Munkkullan kartanonmäki on jätetty metsäsaarekkeeksi kuntakeskuksen ympärille.

Palvelut 
Munkinmäessä on laajalti tarjolla erilaisia palveluita. Munkinmäessä sijaitsee Prisma-, Lidl- ja Tokmanni-myymälät, Teboil-huoltoasema, kaksi rautakauppaa, urheiluliike, matkatoimisto, yökerho, ravintola, kultaliike, Omnia Ammattiopisto, kaksi pizzeriaa, Cramon vuokrauspiste, Kirkkonummen Sanomien toimitus, autokorjaamo, pienkoneliike, LänsiAuto- autoliike, kuntosali, elokuvateatteri, kaksi sisustusliikettä sekä jäteasema, johon voi viedä muun muassa huonekaluja ja kodinkoneita. Lisäksi Munkinmäessä palvelee pieni kauppakeskus Liikeportti.

Asutus 
Munkinmäessä on harvakseen asuinrakennuksia, koska alue on toiminut pitkään kunnan pienteollisuusalueena. Ainoat asuinrakennukset ovat muutama omakotitalo sekä kymmenkunta rivitaloa, jotka ovat Abrasinmäellä, Munkinmäen läntisellä puoliskolla.

Liikenne 
Munkinmäessä ei enää kulje linja-autot, mutta rautatieasemalle ja linja-autoasemalle pääsee alikulkukäytävää pitkin.

Kirkkonummen kylät
Martin AM-1 Mauler

Martin AM-1 Mauler on yhdysvaltalainen rynnäkkölentokone. Jonkin verran paremmasta suorituskyvystään huolimatta se ei pärjännyt Douglas AD-1 Skyraiderille tarjouskilpailussa, jonka Yhdysvaltain laivasto järjesti.

AM-1 Mauler päätyi kuitenkin aktiivipalvelukseen laivuekäyttöön. Konetyyppi palveli vuosina 1948–1953, ja sitä valmistettiin vain 151 kappaletta, johon määrään sisältyi kaksi XBTM-1-prototyyppikonetta. Suunnitteluvaiheessa konetyyppi tunnettiin mallinimellä Martin Model 210. Mauler muistutti ulkoisesti Douglasin kilpailevaa A-1 Skyrideria.

Mauler sai lempinimen Able Mable, sillä sen hyötykuorma oli huomattavan suuri, jopa yli 4 500 kg. Tyypillisen aselastin massa oli 2 041 kg. Ulkoisia ripustuspisteitä oli A-1 Skyraiderin tavoin 14 kappaletta, 7 kummankin siiven alla. Tykkiaseistus oli sekin vastaava: 4x 20 mm siipitykit.

Mauler kykeni saavuttamaan 591 km/h huippunopeuden ja 9 250 metrin lakikorkeuden, jotka olivat kilpailevaa A-1 Skyraideria paremmat suoritusarvot. Maulerin voimalaitteena oli 3 000 hevosvoiman (2200 kW) nelirivinen Wasp Major -tähtimoottori.

Lähteet
Mondey, David: The Hamlyn Concise Guide to American Aircraft of World War II (ensipainos 1982) ISBN 0-7858-1361-6 (englanniksi, s. 177–178)

Aiheesta muualla
http://www.marylandaviationmuseum.org/history/martin_aircraft/19_mauler.html 
http://www.daveswarbirds.com/usplanes/aircraft/mauler.htm
http://www.aviastar.org/air/usa/martin_mauler.php
http://www.aero-web.org/specs/martin/am-1.htm
http://www.aviationtrivia.info/Martin-AM-1-Mauler.php 
http://tailhookdaily.typepad.com/tailhook_daily_briefing/2007/05/flightdeck_frid_1.html

Yhdysvaltalaiset rynnäkkökoneet
1940-luvun rynnäkkökoneet
Martinin ilma-alukset
Willy Rizzo

Willy Rizzo (22. lokakuuta 1928 – 25. helmikuuta 2013) oli italialainen valokuvaaja. Rizzo kuvasi etenkin julkisuuden henkilöitä. Hänen kuvattavanaan oli muiden muassa Marilyn Monroe, Winston Churchill, Salvador Dali, Brigitte Bardot, Gene Kelly, Maria Callas, Marlene Dietrich, Jack Nicholson ja Jane Fonda. Rizzon kuvia ilmestyi aikakauslehtien, kuten Paris Matchin and Lifen, kansissa. Rizzo kuvasi myös Nürnbergin oikeudenkäyntiä, jossa tuomittiin toisen maailmansodan sotarikollisia.

Rizzo oli naimisissa italialaisen näyttelijän Elsa Martinellin kanssa. Hän suunnitteli myös huonekaluja, jotka saivat vaikutteita Ludwig Mies van der Rohen ja Le Corbusierin muotoilusta ja arkkitehtuurista.

Rizzo kuoli Pariisissa 84-vuotiaana 25. helmikuuta 2013.

Lähteet

Aiheesta muualla
Rizzon verkkosivu

Italialaiset valokuvaajat
Vuonna 2013 kuolleet
Vuonna 1928 syntyneet
Adelina Engman

Adelina Engman (s. 11. lokakuuta 1994) on suomalainen jalkapalloilija. Hän edustaa naisten Ruotsin pääsarjassa pelaavaa Hammarby IF-seuraa. Hän on pelannut maaliskuun 2021 loppuun mennessä 71 naisten maaottelua ja tehnyt niissä kahdeksan maalia.

A-maajoukkueessa Engman esiintyi ensimmäisen kerran toukokuussa 2012. Hän teki ensimmäisen maaottelumaalinsa helmikuussa 2013 Venäjää vastaan, toisen syyskuussa 2013 MM-karsintaottelussa Itävaltaa vastaan, kolmannen helmikuussa 2014 Skotlantia vastaan, neljännen huhtikuussa 2014 MM-karsintaottelussa Unkaria vastaan, viidennen huhtikuussa 2015 Puolaa vastaan ja kuudennen maaliskuussa 2016 Walesia vastaan. Hän on myös pelannut Ahvenanmaan naisten joukkueessa, joka voitti kultaa vuoden 2011 Saarikisoissa. Vuonna 2013 hän pelasi alle 19-vuotiaiden EM-kilpailuissa, joissa Suomi selviytyi välieriin, ja teki turnauksessa yhden Suomen kolmesta maalista. Engman edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.

Kotimaassa Engman edusti Åland Unitedia, josta hän siirtyi kaudeksi 2015 Ruotsin Damallsvenskanissa pelaavaan Kopparbergs/Göteborg FC:hen ja heinäkuussa 2018 ensimmäisenä suomalaisnaisena Englannin pääsarjapelaajana Chelseaan. Chelsea voitti kaudella 2019–2020 liigamestaruuden mutta Engman pelasi loukkaantumisten vuoksi vain kolme ottelua. Kesäkuussa 2020 Engman siirtyi ranskalaisseura Montpellieriin.

Heinäkuussa 2021 Engman siirtyi loppuvuoden ajan kestävällä sopimuksella ruotsalaiseen Växjö DFF-seuraan. Joulukuussa 2021 hän vaihtoi seuraa Ruotsissa, tehtyään Hammarby IF:n kanssa kauden 2023 loppuun saakka ulottuvan sopimuksen.

Saavutukset 
 Suomen mestaruus 2009, 2013
 SM-hopeaa 2012
 SM-pronssia 2010
 Alle 19-vuotiaiden EM-kilpailujen välierissä 2013

Lähteet 
 Adelina Engmanin esittely Suomen Palloliiton sivuilla
 Football.com

Viitteet 

Suomalaiset jalkapalloilijat
Ahvenanmaalaiset jalkapalloilijat
Jalkapallon Suomen mestarit
Vuonna 1994 syntyneet
Elävät henkilöt
Jaska Autero

Jaska Autero oli suomalainen kirjailijanimimerkki, joka julkaisi vuonna 1944 Lahdessa ilmestyneessä Seikkailujen maailma -lukemistolehdessä kolme kauhu- ja science fiction  -novellia. Juri Nummelin on arvellut, että nimimerkin takana saattaisi olla Savon Sanomien toimittajana ja myöhemmin Aamulehden urheilutoimittajana työskennellyt Jouko Autero (1915–1981). Jaska Autero on saattanut olla myös joku muu, mahdollisesti lahtelainen toimittaja.

Tuotantoa 
 Salainen ase : novelli. Seikkailijen Maailma 3/1944
 Olin kuollut mies : kauhunovelli. Seikkailujen Maailma 4/1944
 Kostaja : novelli. Seikkailujen Maailma 6/1944

Novellit on julkaistu myös Juri Nummelinin toimittamina kirjassa Salainen ase ja muita sotanovelleja (Verikoirakirjat 2011).

Lähteet 
 Juri Nummelinin Julkaisemattomia blogi 27.4.2009 : Sotanovelliprojekti: Oliko Jaska Autero Jouko Autero?
 Juri Nummelinin Pulp-lehti blogi 29.11.2010 : Tapaus Jaska Autero 
 Timo Palonen : Seikkailujen Maailma 1944 sisällysluettelot

Suomalaiset kauhukirjailijat
Suomalaiset tieteiskirjailijat
Salanimet
Jet Time

Jet Time  oli tanskalainen vuonna 2006 perustettu lentoyhtiö. Se lensi tilauslentoja kuljettaen erityisesti pakettimatkalaisia. Lisäksi se tarjosi koneitaan muiden lentoyhtiöiden käyttöön ACMI-vuokrasopimuksilla (Aircraft, Crew, Maintenance, Insurance). Se oli konkurssihetkellä suurin tanskalaisomisteinen lentoyhtiö ja yhtiön toimitusjohtajana toimi Jørgen Holme.

Jet Time perusti vuonna 2014 Suomeen tytäryhtiö Jet Time Finlandin , jotta voisi liikennöidä Suomesta Turkkiin. Yhtiöllä oli yksi Boeing 737-700 kone (OH-JTZ) Suomen rekisterissä.

Heinäkuussa 2020 yhtiö hakeutui konkurssiin. Yhtiöllä oli konkurssihetkellä 11 lentokonetta, jotka eivät olleet lentäneet enää maaliskuun 2020 jälkeen koronaviruspandemiasta johtuen. Yhtiöllä oli yli 400 työntekijää.

Yhtiö jatkoi kesäkuussa 2020 uudella yrityksellä Jettime toimintaansa.

Lähteet

Aiheesta muualla 

 Yhtiön kotisivut 

Tanskalaiset lentoyhtiöt
Breaking the Stillness

Breaking the Stillness on suomalaisen power metal -yhtyeen Shearin ensimmäinen studioalbumi. Se julkaistiin vuonna 2012 levymerkillä Lifeforce Records.

Kappaleet

Kokoonpano

Yhtye 
 Alexa Leroux – laulu
 Mikael Grönroos – kitara, äänittäjä
 Lauri Koskenniemi – kitara
 Eerik Purdon – basso
 Juhana Karlsson – rummut
 Lari Sorvo – kosketinsoitin

Tuotanto 
 Fredrik Nordström – miksaaja
 Svante Forsbäck – masteroija
 Tage Rönnqvist – valokuvat
 Björn Goosses – grafiikka & design

Arvostelut 
 Imperiumi.net: 9–/10
 Metal Storm: 8.3/10

Lähteet

Aiheesta muualla 
 

Vuoden 2012 esikoisalbumit
Suomalaiset power metal -albumit
Toimintaa & sankareita


Toimintaa & sankareita on Pojat-yhtyeen kahdeksas studioalbumi, joka julkaistiin 22. helmikuuta 2013 levymerkillä Rocket Records. Albumi sisältää 15 uutta kappaletta, sekä 20 live studio -versiota aikaisemmin julkaistuista kappaleista.

Albumi nousi Suomen virallisen listan sijalle 31.

Kappaleet

CD 1 
 Mie en tunne mitään
 Veikko Vennamo
 YT-neuvottelut
 Yölintu
 Mun täytyy hidastaa
 Kunnes kaadutaan
 Puntalan taikayö
 Strömsön skidit
 Maailmanloppu
 Mannerheim
 Plasebo Domingo
 Kaikki vanhat tyypit
 Yksi totuus, yksi tie
 57 kanavaa
 Kotikaupunki

CD 2 
 Hapa sanoo
 Eka kerta
 Koko kesä
 Känni seis
 Siipi lonksuu niin
 Punkkari
 Puhujapönttö ja pelle
 Thaimaa
 Herra postimies
 Pala maata hautausmaalta
 Luuranko kaapissa
 Ketä sä rakastat
 Mari on förbi
 Tyttö
 Lemmikkihautuumaa
 Veikkaat vaan
 RUK
 Utajärven yöt
 Pasi Virtanen
 Mä uskon meihin

Kokoonpano 
 Miika Söderholm – laulu, kitara
 Raipe Laine – basso
 Kaide Haikonen – rummut

Arvostelut 
 Soundi:

Lähteet 
 Toimintaa & sankareita discogs.com -sivustolla
 Rocket Records 
 ramopunk.com

Viitteet 

Vuoden 2013 albumit
Pojat-yhtyeen albumit
Rocket Recordsin albumit
No Signs of Wisdom


No Signs of Wisdom on Manitoun 20. heinäkuuta 2007 julkaistu kolmas ja viimeiseksi jäänyt studioalbumi ennen yhtyeen hajoamista vuonna 2009. Se julkaistiin vuonna 2007 levymerkillä Metal Heaven.

Kappaleet

Kokoonpano 
 Markku Pihlaja – laulu
 Markus Vanhala – kitara, kosketinsoitin
 Antti Laurén – kitara
 Ismo Laukkanen – basso
 Matti Suhonen – rummut

Vierailevat muusikot 
 Janne Saksa – taustalaulu
 Aapo Koivisto – taustalaulu

Tuotanto 
 Teemu Aalto – tuottaja

Arvostelut 
 Imperiumi.net: 8–/10
 Sea of Tranquility:

Lähteet

Aiheesta muualla 
 

Vuoden 2007 albumit
Manitoun albumit
Mänty (puupiirros)

Mänty taiteilija Kalle Carlstedtin puupiirros vuodelta 1936. Kooltaan teos on 29,5×22,3 cm. Vedos kuuluu Ateneumin taidemuseon Ester ja Jalo Sihtolan kokoelmiin

Mänty on valoisa beigellä, valkoisella ja ruskealla värillä toteutettu puupiirros. Se on yksinkertainen tyylitelty työ, jossa talvisen luonnon keskellä on yksi mänty. Maassa näkyy lumen alta muutamia männyn pudonneita oksia ja kauempana näkyy metsäalueen reunaa. Carlstedt merkitsi piirroksensa vasempaan alalaitaan beigeen suorakulmioon selkeät valkoiset allekkain olevat K- ja C-kirjaimet.

Lähteet

 Ateneumin kokoelmat
Suomalaiset taideteokset (taidegrafiikka)
Bright Eyes (elokuva)

Bright Eyes on vuonna 1934 julkaistu yhdysvaltalainen draamakomediaelokuva.

Rooleissa

Aiheesta muualla 
 
 

Vuoden 1934 yhdysvaltalaiset elokuvat
Yhdysvaltalaiset draamakomediaelokuvat
Elokuvat orvoista
Jouluelokuvat
Gokstadin laiva

Gokstadin laiva on hautakummusta Gokstadin tilalta Sandefjordissa Vestfoldin läänissä löydetty viikinkilaiva, joka on säilynyt nykyaikaan. Laiva on näytteillä kunnostettuna Viikinkilaivamuseossa Bygdøyssä Oslossa.

Tammipuinen laiva löydettiin vuonna 1880. Vuosirengasajoituksen mukaan puutavara on kaadettu vuonna 890. Laivan köli on tehty yhdestä 18 metriä pitkästä puusta. Laivan pituus on 23,8 metriä, leveys 5 metriä ja syväys 1,28 metriä. Limilaidoitus on tehty 14 laudasta aironreikien korkeudelle ja kaksi niiden yläpuolelle. Laudat oli kiinnitetty toisiinsa rautaniiteillä. Veneessä on 16 airoparia. Hankainreiät voidaan peittää pienillä puulevyillä estämään veden pääsy sisään. Laivassa ei ollut löydettäessä penkkejä, ja siihen oli kiinnitetty kummallekin puolelle 32 kilpeä laitojen päälle. Joka toinen kilpi oli maalattu mustaksi ja joka toinen keltaiseksi. Nämä kilvet ovat sittemmin tulleet tyypillisiksi erilaisissa viikinkilaivoista tehdyissä kuvissa. Samasta haudasta löytyi kolme muuta venettä. Muut esinelöydöt olivat vähäisiä, koska hauta oli ilmeisesti ryöstetty jossakin historian vaiheessa.

Replika 
Vuonna 1893 Chicagossa pidettiin maailmannäyttely Kolumbuksen 400-vuotisjuhlan muistoksi. Sitä varten Gokstadin laivasta rakennettiin kopio, jolla purjehdittiin Atlantin yli. Kopio on yhä olemassa Chicagossa.

Katso myös 
 Muita viikinkiveneitä Øst- ja Vestfoldista: Tunen venehauta ja Osebergin laiva.

Lähteet

Aiheesta muualla

Sida med fler bilder och information 
Kopian av Gokstadskepept i Chicago.

Museolaivat
Viikinkilaivat
Muinaishaudat
Sandefjord
Heikkilä (Kirkkonummi)

Heikkilä (ruots. Hindersby) on Kirkkonummen kunnan osa, joka on rakennettu pääasiassa 1980-luvulla. 

Heikkilä rajautuu Pohjoisessa Vanhaan Rantatiehen, Idässä Tolsantiehen, Etelässä Rantarataan ja Lännessä Jolkbynjokeen. Suurin osa asuinrakennuksista Vanhan Heikkiläntien varressa on omakotitaloja. Heikkiläntorille on rakennettu kerrostaloja. Lisäksi alueelle on rakennettu myös joitain rivitaloja. Heikkilän ja Kirkkolaakson rajalla on ikäihmisille suunnattu asuinalue, Mikaeligården. Lähin koulu on Heikkilän koulu, mutta nimestään huolimatta se sijaitsee Jolkbyn taajamassa.

Heikkilässä sijaitseva vanha sairaalarakennus toimi aiemmin Kirkkonummen kunnantalona, kunnes keskustaan valmistunut uusi kunnantalo aloitti toimintansa tammikuussa 2012, ja vanha kunnantalo jäi tyhjilleen. Nyt kunta on aikeissa myydä tai vuokrata rakennuksen.

Heikkilästä on matkaa Kirkkonummen keskustaan vajaat pari kilometriä. Heikkiläläiset toimivat yhdessä Jolkbyn ja Laajakallion asukkaiden kanssa yhteisessä asukasyhdistyksessä, JoHeLassa.

Heikkilässä sijaitsee jalkapallokenttä, jonka parkkipaikka tilaa on tarkoitettu laajennettavaksi Juhlakallion asemakaavassa.

Alueen kehitys
2020-luvulla aluetta on tarkoitus kehittää Tolsanmäen (alueen itäpuoli) ja Juhlakallion (alueen länsipuoli) asemakaavoilla, jotka tuovat Heikkilään paljon uusia omakotitaloja ja virkistyreittejä etenkin alueen Etelä-puolelle sekä muun muassa muutaman toriaukion. Lisäksi Tolsan ja Laajakallion risteykseen ja Kuutamokalliolle Heikkiläntien Luoteiskulmaan on kaavailtu kerrostaloja.

Lähteet 

Kirkkonummen kylät
Roadmap of Pain


Roadmap of Pain on suomalaisen industrial death metal -yhtyeen Total Devastationin ensimmäinen studioalbumi. Se julkaistiin vuonna 2003 levymerkillä Firebox Records.

Kappaleet 
Kaikki kappaleet säveltänyt Total Devastation sekä sanoittanut Ville Heiskanen.

Kokoonpano

Yhtye 
 Jaakko Heinonen – laulu
 Harri Pikka – kitara
 Saku Hakuli – kitara
 Pasi Hakuli – basso
 Jarmo Pikka – rummut
 Lauri Pikka – musiikkiohjelmointi

Vierailevat muusikot 
 Kaisa Jaakkola – viulu kappaleessa "Prepare to Die"
 Tapio Wilska – puhe kappaleessa "I Am God"
 Ville Heiskanen – muu laulu

Tuotanto 
 Tuomo Valtonen – tuottaja, äänittäjä, miksaaja
 Mika Jussila – masteroija
 Heidi Uutela – valokuvat
 Teemu Kumpulainen – art direction, design

Arvostelut 
 Desibeli.net: 
 Imperiumi.net: 
 Sea of Tranquility:

Aiheesta muualla 
 
 Roadmap of Pain discogs.com -sivustolla

Lähteet 

Vuoden 2003 esikoisalbumit
Total Devastationin albumit
Suomen Karmel-yhdistys

Suomen Karmel-yhdistys on kristillisen sionismin pohjalta toimiva ystävyysseura. Yhdistyksen tunnus on ”Raamatun ja Israelin puolesta”.

Yhdistys ja toiminta
Vuonna 1949 perustettu yhdistys on saanut nimensä Israelissa Välimeren ja Jisreelin laakson välissä olevan Karmel-vuoren mukaan.

Toiminnan perustana on Raamatun sana, ja sen pohjalta nousee halu tukea Israelin kansaa ja rukoilla sen puolesta.

Yhdistyksen jäsenet ovat kristittyjä, jotka pitävät koko Raamattua Jumalan sanana. He odottavat sekä Jeesuksen toista tulemusta että Israelin uudistumista Hänen kauttaan.

Yhdistys tekee Suomessa julistustyötä. Evankeliumin lisäksi pidetään esillä Raamatun opetusta Israelin maan ja kansan keskeisestä asemasta Jumalan pelastushistoriassa. Yhdistys pyrkii edistämään suomalaisten ja israelilaisten välistä ystävyyttä ja yhteistyötä.

Jäsenyys
Karmel-yhdistyksen jäsenmaksu vuosijäsenille on 25 euroa ja ainaisjäsenmaksu on 250 euroa.

Karmel-lehti
Karmel-yhdistys julkaisee Karmel-lehteä, kuusi numeroa vuodessa. Lehdessä on yhdistyksen toimintaan liittyvää aineistoa sekä Israeliin, sen historiaan ja sen tapahtumiin eri tavoin liittyviä artikkeleita. Lehden tilaushinta Suomeen ja Ruotsiin on 25 euroa, muihin maihin 40 euroa vuodessa.

Lähteet 

http://www.karmel.fi/karmel-yhdistys

Aiheesta muualla 
 Suomen Karmel-yhdistys ry

Karmel-yhdistys
Suomalaiset kristilliset järjestöt
Evankelis-kristilliset järjestöt
Wreck

Wreck on suomalaisen industrial death metal -yhtyeen Total Devastationin kolmas studioalbumi. Se julkaistiin vuonna 2006 levymerkillä Firebox Records.

Kappaleet 
Kaikki kappaleet säveltänyt ja sanoittanut Total Devastation.

Kokoonpano 
 Jaakko Heinonen – laulu
 Harri Pikka – kitara
 Saku Hakuli – kitara
 Pasi Hakuli – basso
 Jarmo Pikka – rummut
 Lauri Pikka – laulu, musiikkiohjelmointi

Tuotanto 
 Janne Saksa – tuottaja, äänittäjä, miksaaja
 Minerva Pappi – masteroija
 Janne Dufva – art direction, design, valokuvat

Arvostelut 
 Imperiumi.net: 
 Lammaszine: suopea
 Soundi:

Aiheesta muualla 
 
 Wreck discogs.com -sivustolla

Lähteet 

Vuoden 2006 albumit
Total Devastationin albumit
Janne Saksan tuottamat albumit
Kasurinen

Kasurinen on suomenkielinen sukunimi. Kasurinen-nimisiä henkilöitä:

 Aimo Kasurinen (s. 1928–2015), suomalainen jalkapalloilija
 Anna-Liisa Kasurinen (s. 1940), SDP:n kansanedustaja ja ministeri
 Annituuli Kasurinen (s. 1991), suomalainen ääninäyttelijä
 Jussi Pekka Kasurinen (s. 1982), suomalainen diplomi-insinööri ja tietokirjailija
 Kari Kasurinen (s. 1946), eversti
 Mari Kasurinen (s. 1984), suomalainen taiteilija ja muotoilija
 Paavo Kasurinen (1849–1925), maanviljelijä ja valtiopäivämies
 Riina Kasurinen (s. 1994), tradenomi, Elinkeinoelämän keskusliiton viestinnän asiantuntija 
 Ritva Kasurinen (s. 1936), suomalainen tanssija, tanssinopettaja ja koreografi
 Sonja Kasurinen (s. 2004), lapsinäyttelijä
Less Days Left Until the Final Rest

Less Days Left Until the Final Rest on suomalaisen doom metal -yhtyeen Dead in the Waterin toinen EP-levy. Se julkaistiin vuonna 2003 levymerkillä Thrash and Burn.

Joulukuussa 2003 Winter Records julkaisi albumista 10" vinyylipainoksen.

Kappaleet 
Kaikki kappaleet kirjoittanut Dead in the Water.

Kokoonpano 
 Marko Lönnqvist – laulu
 Pasi Lehtinen – kitara, laulu
 Markus Maltari – kitara
 Toni Eiskonen – basso
 Lauri Kero – rummut

Muut tekijät 
 Marko Saarinen – grafiikka
 Mikko Ingman – äänittäjä, miksaaja, masteroija

Lähteet

Aiheesta muualla 
 
 Less Days Left Until the Final Rest discogs.com -sivustolla

Vuoden 2003 EP:t
Dead in the Waterin albumit
In the End of Hope

In the End of Hope on suomalaisen doom metal -yhtyeen Dead in the Waterin toinen studioalbumi. Se julkaistiin vuonna 2011 levymerkillä Winter Records.

Kappaleet

Kokoonpano 
 M. "Lökä" Lönnqvist – laulu
 Putte Lehtinen – kitara, laulu
 Markus Maltari – kitara
 Teemu Vilmunen – basso
 Riku Tynkkynen – rummut

Vierailevat muusikot 
 Aleksi Aromaa – kontrabasso (kappaleet 2 & 4)
 Sinikka Salminen – laulu (kappale 4)
 Esa Korja – sello (kappale 4
 Suvi Isotalo – jousisovitus (kappale 4)

Muut tekijät 
 Jani Kaarlela – kansitaide, design
 Jarkko Viitalähde – masteroija
 Antti Luukkainen – miksaaja
 Teemu Vilmunen – äänittäjä

Aiheesta muualla 
 
 In the End of Hope discogs.com -sivustolla

Lähteet 

Vuoden 2011 albumit
Dead in the Waterin albumit
Rauta (yhtye)

Rauta on suomalainen folk metal -yhtye, joka perustettiin vuonna 2002 Espoossa.

Yhtyeen alkuperäinen rumpali oli Von Hertzen Brothersista ja Quintessencesta tunnettu Mikko Kaakkuriniemi. Hän kuitenkin jätti yhtyeen jo varhain ajan puutteen vuoksi.

Jäsenet 
 Rauno Lahti – laulu
 Aki Hauru – kitara, taustalaulu
 Tuomo Kuure – basso
 Jussi Miettola – rummut
 Laura Airola – viulu, avainviulu
 Kerttu Ahola – haitari

Entiset jäsenet 
 Mikko Kaakkuriniemi – rummut

Diskografia

Lähteet

Aiheesta muualla 
 Yhtyeen kotisivu
 

Suomalaiset folk metal -yhtyeet
Heidi Pihlaja

Heidi Pihlaja (o.s. Kivelä, s. 6. marraskuuta 1988) on suomalainen jalkapalloilija ja jalkapallovalmentaja. Hän on toiminut kaudella 2017 Naisten Liigassa pelaavan HJK:n valmennusryhmässä. Vuodesta 2019 Pihjala on työskennellyt Suomen Palloliiton kehityspäällikkönä.

Hän päätti liigatason pelaajauransa PK-35 Vantaassa kauden 2015 jälkeen. Sitä ennen Pihlaja pelasi Tampereen Ilveksen riveissä seitsemän kauden ajan. Naisten maajoukkueessa hän pelasi 11 maaottelua kesäkuun 2014 loppuun mennessä.

Pihlaja oli vuonna 2007 alkaneen Naisten Liigan kaikkien aikojen neljänneksi paras maalintekijä 80 maalilla vielä kauden 2018 päättyessä. Hän on myös edustanut Tampereen Ilves-Kissoja Naisten Futsal-liigassa.

Naisten maajoukkueessa Pihlaja esiintyi ensimmäisen kerran helmikuussa 2013 Venäjää vastaan pelatussa ottelussa. Saman vuoden EM-kilpailuissa hän pääsi vaihtopelaajana kentälle ratkaisevassa alkulohko-ottelussa Tanskaa vastaan Pihlaja pelasi myös alle 20-vuotiaiden MM-kisoissa 2006.

Saavutukset 
 Suomen mestaruus: 2012, 2014, 2015
 Suomen Cup 2012, 2013

Lähteet 
 Heidi Kivelä Suomen Palloliiton pelaajaesittelyssä
 Football.com

Viitteet 

Suomalaiset jalkapalloilijat
Jalkapallon Suomen mestarit
Vuonna 1988 syntyneet
Elävät henkilöt
Suomalaiset jalkapallovaikuttajat
Suomalaiset jalkapallovalmentajat